b'\n_START_ARTICLE_\nGlenn T. Seaborg\n_START_SECTION_\nLiv og virke\n_START_PARAGRAPH_\nSeaborg, som var av svensk opprinnelse, studerte kjemi ved UCLA (University of California in Los Angeles) og ved Berkeley. I 1946 ble han professor i kjemi ved Berkely-universitetet og egnet seg hovedsakelig til unders\xc3\xb8kelser av egenskapene til ulike grunnstoffer. Han oppdaget mer enn 100 ulike isotoper og greide i samarbeid med andre forskere \xc3\xa5 isolere og identifisere de s\xc3\xa5kalte transurane grunnstoffene, nemlig grunnstoff nr. 94\xc2\xa0plutonium, 95\xc2\xa0americium, 96\xc2\xa0curium, 97\xc2\xa0berkelium, 98\xc2\xa0californium, 99\xc2\xa0einsteinium, 100\xc2\xa0fermium, 101\xc2\xa0mendelevium og 102\xc2\xa0nobelium._NEWLINE_Sammen med fysikeren Edwin M. McMillan ble Seaborg i 1951 tildelt nobelprisen i kjemi for oppdagelser ang\xc3\xa5ende de transurane grunnstoffenes kjemi.\n_START_SECTION_\nSeaborgium\n_START_PARAGRAPH_\nI 1997 ble grunnstoff 106 gitt navnet seaborgium til \xc3\xa6re for ham.'